13/11/2015 | Administración LocalMunicipal
Ferrol
Recursos Humanos
Bases de selección para a cobertura interina, dunha praza de Técnico/a de Medio Ambiente encadrada na Escala de Administración Especial, Subescala Técnica

O día 09/11/2015 a concelleira delegada titular da Área de Economía, Facenda, Emprego e Recursos Humanos mediante delegación conferida pola Alcaldía – Presidencia de data 29/05/2015 (BOP 09/07/2015) adoptou unha resolución consistente na aprobación das bases de selección para a cobertura interina dunha praza de Técnico/a de Medio Ambiente, que transcritas din o seguinte: “Bases de selección para o nomeamento dun/dunha funcionario/a interino, Grupo A, Subgrupo A1, Escala de Administración Especial, Subescala Técnica Superior, denominación Técnico/a de Medio Ambiente A provisión interina, polo procedemento de concurso-oposición, en quenda libre, dunha (1) praza de Técnico/a de Medio Ambiente integrada na Escala de Administración Especial, Subescala Técnica, clase Técnicos, pertencente ao grupo de clasificación A, subgrupo A1, vacante no Cadro de Persoal, consonte ao artigo 10.1 a) da Lei 7/2007 de 12 de abril, do Estatuto Básico do Empregado Público (en adiante EBEP). As retribucións serán as correspondentes ao grupo de clasificación de funcionarios A, subgrupo A1, e as retribucións complementarias previstas na Relación de Postos de Traballo deste Concello. As funcións da praza son: O traballo desenvolverase na Concellería de Medio Ambiente. Sen prexuízo das competencias que se lle adscriban dende a dita concellería, con carácter xeral, as súas funcións serán as seguintes: 1. Colaboración no proceso de implantación do Programa Axenda 21 Local (elaboración de auditorías medioambientais municipais, deseño de plans de acción e coordinación e dinamización de foros de participación cidadá). 2. Deseño de programas de sensibilización e participación cidadá en materia de medio ambiente.3. Asesoramento na elaboración de plans de xestión integral de residuos e augas residuais.4. Coordinación das actuacións ambientais municipais con outros organismos, entidades e administracións.5. Participación nos plans de ordenación do territorio achegando criterios ambientais.6. Colaboración na realización de Evaluacións do Impacto Ambiental (E. I. A) 7. Establecemento de criterios para a planificación de zonas verdes.8. Tramitación e solicitude de subvencións destinadas a financiar actuacións medioambientais municipais.9. Deseño de capañas de educación ambiental para o persoal do Concello e para a poboación en xeral.10. Participación no establecemento de criterios de protección da calidade.11. Participación na tramitación de licenzas de actividade a industrias establecidas no Concello que leven consigo trámite ambiental.12. Deseño de plans e programas de prevención da contaminación agraria e industrial.13. Contribución á catalogación e protección de espazos naturais de interese.14. Contribución á catalogación e protección do patrimonio histórico, artístico, monumental e etnográfico.15. Elaboración de informes para a prevención da contaminación atmosférica e acústica. Deseño de mapas sonoros. Medición de ruídos.16. Participación na elaboración de plans de emerxencias por accidentes maiores.17. Elaboración de ordenanzas municipais en materia medioambiental.18. Implantación de sistemas de xestión medioambiental (ISO 14000) nas actividades competencia do Concello (xestión de residuos, xestión de augas residuais, iluminación pública, concesión de licenzas de actividade, etc.) E todas aquelas que lle sexan requeridas dende a Área de Medio Ambiente en relación co seu posto. Para poder participar no proceso selectivo, as persoas aspirantes haberán de reunir os seguintes requisitos: a) Ser español ou nacional doutro Estado, estes últimos, de acordo co disposto no artigo 57 do EBEP. b) Ter cumpridos dezaseis (16) anos de idade e non exceder a idade máxima de xubilación forzosa. c) Estar en posesión do título de Licenciado en Ciencias Ambientais, Bioloxía, Químicas, Enxeñería Forestal, Enxeñería Agrónoma, Enxeñería de Montes, Enxeñería Química, e noutras titulacións que teñan relación directa co Medio Ambiente ou do título de Grao equivalente, ou estar en condiciones de obtelo, na data en que remate o prazo de presentación de instancias No caso de titulacións obtidas no estranxeiro deberase estar en posesión da credencial que acredite a súa homologación. d) Non ter sido separado mediante expediente disciplinario do servizo de calquera das Administracións Públicas, nin estar incurso en causa de incapacidade ou incompatibilidade para o exercicio de funcións públicas de conformidade coa Lei 53/1984, do 26 de decembro, de incompatibilidades do persoal ao servizo das Administracións Públicas. Idénticos requisitos seralles esixido aos nacionais dos demais estados membros da Unión Europea no seu caso. f) Non padecer enfermidade ou eiva física que impida o desempeño das correspondentes funcións. Os requisitos anteriores deberanse reunir con referencia ao último día do prazo de presentación de instancias. As instancias de participación, dirixidas ao señor Alcalde, presentaranse no Rexistro Xeral do Concello, durante o prazo de 8 días hábiles a partir do seguinte ao de publicación do anuncio da convocatoria no Boletín Oficial da Provincia da Coruña e nos dous dos periódicos de maior difusión da provincia. Poderán tamén remitirse na forma determinada no artigo 38.4 da Lei 30/1992, do 26 de novembro, de Réxime Xurídico das Administracións Públicas e Procedemento Administrativo Común (LRXAP). Se conforme a este precepto se presenta a instancia a través das oficinas de correos, deberá aparecer o selo na propia solicitude. Doutro modo, a data de anotación no Rexistro xeral será a que se teña en conta a tódolos efectos. Para o obxecto de coñecer a presentación das instancias noutros rexistros ou en correos e poder realizar o seu seguimento, nestes supostos, as persoas solicitantes deberán comunicalo durante o mesmo prazo de presentación de instancias, remitindo copia da solicitude presentada e xa rexistrada, mediante algunha das seguintes opcións: 1. Fax ao número: 881 954 694 2. Correo electrónico dirixido a: rrhh@ferrol. es indicando como asunto: CONVOCATORIA TECNICO /A MEDIO AMBIENTE. Neste suposto enviarase copia escaneada da solicitude rexistrada. As persoas aspirantes farán constar na instancia que reúnen tódolos requisitos sinalados na Base 2ª, e achegarán inescusablemente os seguintes documentos: · Fotocopia cotexada do DNI (no seu defecto, pasaporte ou carné de conducir) · Fotocopia cotexada da titulación requerida para o acceso ao posto. · Relación dos méritos que aleguen para a súa avaliación na fase do concurso xunto co modelo que se achega como anexo II a estas bases. · Documentación acreditativa dos méritos alegados, segundo o establecido na Base 7ª, en orixinal ou fotocopia cotexada por fedatario público ou por funcionario competente, pois non se tomarán en consideración nin serán valorados aqueles méritos que non se aleguen e non queden debidamente acreditados, en tódolos seus extremos, dentro do prazo de presentación de instancias. · Fotocopia cotexada do Celga IV, título de perfeccionamento ou titulación equivalente, aos efectos de exención de realización da proba de galego. · Xustificante de pago das taxas de participación (base 4ª) ou no seu caso certificado do INEM, de estar en situación de desemprego, aos efectos de exoneración desta taxa. Para que teñan validez neste proceso selectivo, os documentos que se presenten deberán estar expedidos nalgunha das linguas oficiais na Comunidade Autónoma de Galicia (galego ou castelán). Coa presentación da instancia para tomar parte no proceso selectivo entenderase que os/as interesados/as aceptan e acatan todas e cada unha das bases desta convocatoria. Modelo de instancia: As persoas aspirantes teñen a súa disposición un modelo de instancia, que poderán solicitar persoalmente, telefonicamente ou descargalo da seguinte ligazón de internet: http://www.ferrol.es/arquivos/documentos/solicitudes/SolicitudeXeral.pdfAs persoas aspirantes deberán ingresar a cantidade de cincuenta e sete euros euros con cincuenta e cinco céntimos (57,55 €), consonte á Ordenanza fiscal núm.28 reguladora da taxa pola solicitude de participación en probas de selección do persoal, quedando exonerados do seu aboamento aqueles aspirantes que acrediten, mediante certificado do INEM, estar en situación de desemprego. As taxas só serán devoltas no caso de que o/a aspirante non sexa admitido/a ao proceso selectivo. A falta de pagamento das taxas de participación, dentro do prazo de presentación de instancias, determinará a exclusión do/a aspirante e non poderá ser obxecto de emenda. En ningún caso a presentación e pago da taxa suporá a substitución do trámite de presentación da instancia.1.- Rematado o prazo de presentación de instancias, o Alcalde ditará resolución no prazo de 8 días naturais, que se publicará no Boletín Oficial da Provincia, Taboleiro de Edictos do Concello e na páxina web municipal: www.ferrol.es, declarando aprobada a listaxe provisional de persoas admitidas e excluídas, con indicación, se é o caso, das causas de exclusión e outorgando o prazo improrrogable de 5 días hábiles seguintes á publicación da dita resolución, para presentar as reclamacións oportunas ou emenda de defectos, nos termos do art.71 da LRXAP. De non existir persoas excluídas, aprobarase con carácter definitivo a lista de admitidos.2.- Transcorrido o prazo de emenda de defectos, o Alcalde elevará a definitiva a listaxe provisional, no caso de non presentarse reclamacións, ou resolverá as reclamacións e declarará aprobada a listaxe definitiva de persoas admitidas e excluídas, que se publicará no Boletín Oficial da Provincia, taboleiro de edictos do Concello e na páxina web municipal: www.ferrol.es A designación dos membros do Tribunal, titulares e suplentes, farase na resolución da Alcaldía pola que se aprobe a lista definitiva de admitidos e excluídos, que fixará tamén a data e a hora na que deberá constituírse o tribunal e dar comezo as probas selectivas. O Tribunal cualificador estará composto por un Presidente, un Secretario e catro vogais. Os seus membros deben pertencer a un corpo, escala ou categoría profesional para o ingreso no cal se requira unha titulación de nivel igual ou superior ao esixido para participar no proceso selectivo. O Tribunal non poderá constituírse nin actuar sen a asistencia de máis da metade dos membros (titulares ou suplentes, indistintamente). En todo caso, será precisa a asistencia do presidente e do secretario. Os membros do tribunal deberán absterse de intervir, comunicándollo á autoridade competente, cando concorran neles circunstancias das previstas no artigo 28 da LRXPA. Os aspirantes poderán recusar aos membros do tribunal cando concorran as ditas circunstancias, consonte ao artigo 29 da mesma lei. O Tribunal queda facultado para resolver as dúbidas que se presenten e tomar os acordos necesarios para a boa orde do proceso selectivo en todo o non previsto nestas bases, así como para dispoñer a incorporación de asesores especialistas para as probas que considere pertinentes, que se limitarán ao exercicio das súas especialidades técnicas en base exclusivamente as cales colaborarán co órgano de selección. A efectos de percepción de asistencias, o Tribunal terá a categoría terceira (1ª) das sinaladas no Real Decreto 462/2002 do 24 de maio, sobre indemnizacións por razón do servizo 1. Fase de concurso (Ata un máximo de 40 puntos) consistirá na valoración dos méritos alegados dentro do prazo de presentación de instancias e debidamente acreditados polas persoas aspirantes segundo o seguinte baremo: - Polos servizos prestados na Administración pública en prazas de Técnicos de Medio Ambiente ou con cometidos similares aos da praza convocada: 0,20 puntos por mes de servizo completo ou fracción superior aos 15 días. (ata un máximo de 15 puntos) - Polos servizos prestados na empresa privada ou como profesional autónomo en posto de similar natureza: 0,10 puntos por mes de servizo completo ou fracción superior aos 15 días. (ata un máximo de 10 puntos ) Establécense as dúas opcións seguintes para acreditar documentalmente os extremos anteriores: 1. Certificado de servizos previos expedido polo funcionario competente ou polo órgano de xestión de persoal competente.2. Informe de vida laboral acompañado ineludiblemente polos contratos de traballo alegados e calquera outro medio admitido en dereito que acredite os servizos prestados como profesional autónomo. Dos documentos anteriores presentaranse orixinais ou fotocopias debidamente cotexadas. Os contratos prestados en réxime de xornada parcial puntuaranse segundo a súa duración proporcionalmente á xornada ordinaria de 37,5 horas semanais. b.1: Cursos de formación, recibidos e acreditados, cuxo contido estea directamente relacionado coas funcións propias da praza obxecto da convocatoria e que foran convocados, impartidos ou homologados polas Administracións Públicas, Universidades, Colexios profesionais, Organizacións sindicais e Cámaras de Comercio. * Por cada 20 horas acumuladas, 0,20 puntos ata un máximo de 6 puntos b.2 Por outra formación impartida por Administracións, sindicatos ou centros e entidades formativas homologadas, directamente relacionadas coa Administración pública: * Por cada 20 horas acumuladas, 0,10 puntos ata un máximo de 3 puntos b.3: * Por Postgraos, Masters e/ou Cursos de especialización universitaria e outros (superiores a 150 h.) directamente relacionados co posto de traballo convocado: 2 puntos por cada un ata un máximo de 4 puntos b.4. Pola posesión de cursos de linguaxe administrativa: *Curso linguaxe administrativa nivel medio: 0´5 puntos *Curso linguaxe administrativa, nivel superior: 1 punto (Unicamente valorarase o curso de maior nivel e puntuación ) En todos os casos valoraranse unha soa vez os cursos relativos a unha mesma materia, aínda que se repetira a súa participación, e valorarase unicamente o de nivel superior ou avanzado Non se valorarán os cursos que non acrediten as datas de realización e as horas de duración. Asimismo non se valorarán os pertencentes a unha carreira universitaria, os de doutorado e os derivados de procesos selectivos. A formación complementaria acreditarase mediante título correspondente ou certificado da entidade/organismo que realizou a actividade formativa, orixinais ou fotocopias debidamente cotexadas. A cualificación dos méritos na fase de concurso será anterior á fase de oposición e as puntuacións outorgadas publicaranse no taboleiro de anuncios do Concello e no seu caso na páxina web municipal A puntuación obtida na fase de concurso non terá carácter eliminatorio e non poderá terse en conta para superar os exercicios da fase de oposición. As puntuacións outorgadas neste fase publicaranse con carácter previo ao inicio da fase de oposición, podendo presentarse alegacións/ reclamacións durante dez días hábiles dende a exposición no taboleiro de edictos, sen carácter suspensivo, que deberán ser resoltas polo Tribunal antes da proposta final de nomeamento 2. Fase de oposición: As persoas aspirantes concorrerán provistos do seu DNI e bolígrafo e serán convocados en chamamento único, quedando excluídos da selección os que non comparezan, agás casos de forza maior debidamente xustificados e apreciados libremente polo Tribunal. A orde de actuación dos aspirantes será alfabético. Os exercicios celebraranse a porta pechada sen outra asistencia que a dos opositores, membros do Órgano de selección e os colaboradores designados por este Tribunal, polos medios que considere oportunos, velará polo mantemento do anonimato dos aspirantes na realización e corrección dos exercicios escritos. Desenvolvemento da oposición: Constará de tres exercicios: (Ata un máximo de 60 puntos). 1º exercicio: consistirá en contestar un cuestionario tipo test de 60 preguntas e 6 de reserva con tres respostas alternativas das que só unha será válida, relacionadas cos temas indicados no anexo I. A duración máxima de esta prueba será de 90 minutos. Este exercicio terá carácter obrigatorio e eliminatorio. O exercicio será cualificado de 0 a 20 puntos máximo, sendo necesario acadar unha puntuación de 10 puntos para o superar, dado o seu carácter eliminatorio. Cada pregunta correcta puntuará 0,5 puntos 2º exercicio: O segundo exercicio, igualmente de carácter obrigatorio e eliminatorio consistirá na realización dun/varios supostos prácticos determinados polo Tribunal con carácter inmediatamente previo á realización do exercicio e relacionado directamente co temario xeral e específico anexo á presente e coas funcións propias do posto convocado. O exercicio práctico terá unha duración non superior a 120 minutos (2 horas) quedando o Tribunal capacitado para determinar tempos inferiores de realización do mesmo. A puntuación deste exercicio será de 0 a 40 puntos, sendo necesario acadar unha puntuación de 20 puntos para o superar, dado o seu carácter eliminatorio.3º exercicio: coñecemento da lingua galega consistirá na tradución dun texto seleccionado polo tribunal de castelán a galego, a realizar nun tempo máximo de media hora. A valoración deste exercicio será de apto ou non apto. Terá carácter eliminatorio e será obrigatoria a súa realización para aquelas persoas aspirantes que non acreditaran no prazo de presentación de instancias o título acreditativo de coñecemento da lingua establecido na base 3ª. Se o Órgano de selección, de oficio ou con base nas reclamacións que as persoas interesadas poidan presentar nos dous días hábiles seguintes á realización dun exercicio, anulase algunha/s das preguntas incluídas nun exercicio, anunciarao publicamente no taboleiro de Anuncios do Concello. Contra tal acordo poderá interporse recurso de alzada, consonte ao disposto no artigo 114 da LRXAP. O prazo mínimo entre un exercicio e o seguinte da fase de Oposición será de 48 horas. Cualificación definitiva.- A cualificación final será a suma total das puntuacións obtidas na fase de concurso e na fase de oposición. De producirse empate na puntuación final, dirimirase a favor da maior puntuación obtida no exercicio da fase de oposición, de persistir, a favor da puntuación obtida na fase de concurso e de persistir atenderase ás puntuacións obtidas nos subapartados da fase de concurso. O Tribunal publicará no Taboleiro de Edictos da Corporación e no seu caso na páxina web municipal www.concello de ferrol. es, no mesmo día en que se acorde, a relación de puntuacións outorgadas e elevará á Alcaldía proposta de nomeamento a favor do aspirante posuidor da puntuación máis alta, xunto coa acta da sesión. Na acta da sesión incluirase unha relación das persoas presentadas que superaran todos os exercicios da fase de oposición, para os efectos de ser nomeadas funcionarios interinos, pola orde de puntuación obtida no conxunto das probas, cando procedera para cubrir a renuncia ou situacións de incapacidade temporal, maternidade ou paternidade da persoa seleccionada nesta convocatoria. A persoa aspirante proposta presentará, no prazo de tres (3) días hábiles contados dende que se faga público o resultado da selección, os documentos acreditativos de que reúne todos e cada un dos requisitos esixidos na base 2ª desta convocatoria: - Declaración xurada de non estar separado/a mediante expediente disciplinario do servizo de calquera das Administracións Públicas, de non estar en situación de suspensión de funcións, nin estar inhabilitado/a para o exercicio de funcións públicas. - Declaración xurada de non estar incurso en causa de incompatibilidade ou incapacidade. - Certificado médico de non padecer enfermidade nin eiva física que impida o normal desenvolvemento das funcións correspondentes ao posto. Se a persoa aspirante proposta tivera a condición de funcionario/a público, estará exenta de xustificar documentalmente as condicións ou requisitos xa demostrados para obter o seu anterior nomeamento debendo, en tal caso, presentar certificado da Administración/organismo do que dependan, acreditando a súa condición e cantas circunstancias consten na súa folla de servizos. Se dentro do prazo indicado, salvo casos de forza maior, a persoa aspirante proposta non presentara a documentación ou non acreditara reunir os requisitos esixidos, non poderá ser nomeada e quedarán anuladas todas as súas actuacións, sen prexuízo das responsabilidades en que incorrera por falsidade. Unha vez presentada a documentación, a Alcaldía nomeará funcionario/a interino á persoa aspirante proposta polo Tribunal Cualificador, sendo nulo o nomeamento de quen estea incurso en causas de incapacidade específica conforme á normativa vixente. O/a nomeado/a deberá tomar posesión no prazo de dous (2) días hábiles a partir da data de notificación da resolución do nomeamento, debendo prestar previamente xuramento ou promesa de conformidade co establecido no RD 707/1979, do 5 de abril, e virá obrigado a prestar a súa xornada de traballo na medida e forma requiridas polo interese do servizo, de acordo coa lexislación aplicable. Mentres non tome posesión do posto e non se incorpore ao posto de traballo, o/a nomeado/a non terá dereito a percepción económica de ningunha clase. Primeira.- Para todo o non previsto nestas Bases será de aplicación supletoria o establecido na Lei 7/1985, de 2 de abril, Reguladora das Bases do Réxime Local, na Lei 5/1997 de Administración Local de Galicia, Real Decreto 896/1991, do 7 de xuño, polo que se establecen as regras básicas e os programas mínimos aos que debe axustarse o procedemento de selección de funcionarios ao servizo das Entidades Locais, Real Decreto 364/1995 polo que se aproba o Regulamento Xeral de Ingreso do Persoal ao Servizo da Administración Xeral do Estado e de Provisión de postos de traballo e Promoción Profesional dos Funcionarios Civís da Administración Xeral do Estado. e demais lexislación vixente de aplicación. Segunda.- Agás a convocatoria, que se publicará segundo se establece na Base 3ª, os sucesivos actos e comunicacións que se deriven da celebración deste proceso selectivo faranse públicos só a través do Taboleiro de Anuncios da Casa do Concello. Terceira.- Todos os actos administrativos derivados desta convocatoria e da actuación do Tribunal, poderán ser impugnados polos interesados nos casos e na forma establecidos pola Lei de Procedemento Administrativo e normas vixentes concordantes.1. A Constitución Española: características. Estructura. Principios xerais. Os dereitos constitucionais. O “Defensor del Pueblo”. 2. A organización territorial do Estado na Constitución española: as Comunidades Autónomas e as súas competencias. A administración local: concepto e entidades que comprende. O municipio: elementos do municipio e competencias. Estructura e organización interna do Concello de Ferrol.3. persoal ao servizo das Administracións Públicas: clases de empregados públicos. Dereitos e deberos dos empregados/as públicos. Concepto de funcionario e clases. Adquisición e perda da condición de funcionario de carreira. Grupos de clasificación profesional.4. acto administrativo: concepto e elementos. Eficacia e validez do acto administrativo. Notificación e publicación do acto administrativo. O procedimiento administrativo: concepto, fases e dereitos e garantías da cidadanía no procedemento.5. Os recursos administrativos. Concepto. Clases. Obxecto.6. réxime local español. A Lei de Bases de Réxime Local. Clases de Entidades Locais. Organización municipal. Competencias municipais. Organización. A normativa de Administración Local de Galicia.7. municipio. Elementos. Competencias. O termo municipal. O Estatuto dos veciños.8. alcalde: competencias. Os tenentes de alcalde. O Pleno: composición e atribucións. A Xunta de Goberno Local. Os órganos complementarios.9. Facendas locais: clasificación dos ingresos e gastos. Estrutura do orzamento municipal. Ordenanzas fiscais. Réxime xurídico do gasto público local. Os presupostos locais.10. Servizos públicos locais. Concepto e forma de xestión. Xestión indirecta dos servizos: concepto, modalidades e réxime.11. Prevención de riscos laborais: marco legal e desenvolvemento normativo da prevención de riscos.12. Ordenanza de Normalización Lingüística do Concello de Ferrol.1. Normativa comunitaria, estatal e da Comunidade Autónoma de Galicia sobre Medio Ambiente. Evolución e lexislación actual.2. Distintos aspectos da Educación Ambiental.3. Lei 1/1995, do 2 de xaneiro, de Protección Ambiental de Galicia 4. Competencias da Administración Local en materia de Medio Ambiente 5. Indicadores ambientais. Definición, obxectivos e criterios que deben cumprir 6. Indicadores ambientais do aire e do cambio climático 7. Indicadores ambientais da natureza e da biodiversidade 8. Indicadores ambientais da auga e de residuos 9. Integración da variable ambiental nas políticas sectoriais 10. Axenda 21 Local 11. Guía Europea para a planificación das Axendas 21 Locais 12. Sistemas de xestión ambiental. A Norma ISO 14001 e regulamento EMAS 13. Certificacións ambientais. Auditorías ambientais 14. A participación cidadá en materia de medio ambiente 15. Bandeira Azul 16. A contratación ecolóxica dentro da administración: comprando verde 17. Código galego de boas prácticas agrarias 18. A enerxía. Enerxías renovables. Uso eficiente da enerxía 19. Prevención da contaminación no sector enerxético: centrais térmicas 20. Prevención da contaminación no sector enerxético: refino de petróleo 21. Lei 8/2002, do 18 de decembro, de protección do ambiente atmosférico de Galicia 22. Control da contaminación atmosférica.23. RDL 1/2001, do 20 de xullo, polo que se aproba o texto refundido da Lei de augas. Lei 9/2010, do 4 de novembro, de augas de Galicia 24. Calidade das augas. Normativa aplicable 25. Depuración de augas. Depuradoras adscritas ao Concello de Ferrol 26. Augas para o consumo humano, fontes naturais de auga. Normativa legal aplicable 27. As praias: sanidade ambiental 28. Lei 22/2011, do 28 de xullo, de residuos e solos contaminados. Lei 10/2008, do 3 de novembro, de residuos de Galicia 29. Planificación galega en materia de residuos. A liña estratéxica da educación ambiental.30. Lei 3/2007, do 9 de abril, de prevención e defensa contra os incendios forestais de Galicia 31. Lei 7/2012 de Montes de Galicia. A modificación da Lei 3/2007, do 9 de abril, de prevención e defensa contra os incendios forestais de Galicia 32. Normativa en materia de conservación da natureza 33. Rede Natura 2000. Espazos de interese ambiental e naturais en Ferrol 34. Lei 7/2008, do 7 de xullo, de protección da paisaxe de Galicia 35. A contaminación acústica. Lexislación vixente ao respecto.36. A avaliación ambiental de plans e programas. Especial referencia ao planeamento urbanístico 37. A avaliación de impacto ambiental. Actividades e proxectos sometidos a dito procedemento. Especial referencia a normativa galega 38. Autorización ambiental integrada. Licencia ambiental de actividades clasificadas.39. A regulación integrada do exercicio de actividades na Lei 9/2013, de 19 de diciembre, do emprendemento e da competitividade económica de Galicia, en materia de licenzas de actividade 40. Ordenanza municipal reguladora de actividades nos montes e espazos forestais do Concello de Ferrol 41. Ordenanza reguladora do uso e disfrute das praias do Concello de Ferrol 42. Ordenanza municipal de zonas verdes (parques e xardíns) do Concello de Ferrol 43. Regulamento de xestión de residuos no termo municipal de Ferrol 44. Regulamento do servizo de sumidoiros e desaugue de augas residuais 45. Regulamento do servizo de auga potable 46. Ordenanza municipal de limpeza e recollida de residuos 47. Ordenanza municipal sobre a protección e tenza de animais de compañía e de animais potencialmente perigosos“ O que se fai público para xeral coñecemento. Ferrol, 10 de novembro de 2015 O alcalde Jorge Juan Suárez Fernández